ومضات شعرية اكيد تعجبكم
من ردت عينك والله شفت عيون
ومن ردت الوجه شفت الشمس طلعت
وردت الشعر راسا اجانه الليل
لان خافت شمسنا وبالعجل شلعت
اذا عينك سفينه تسابق الاعصار
اكيد السفن يمها بلا وشك ترسي
ولان خايف تحسدك يا حبيبي الناس
عليك اقره الفله وايه الكرسي
جمالك معجزه وخدين مو خدين
كلش ضاويات ونوهن يسطع
وهي المعجزه بخدودك الحلوات
لان اول كَمر ويه الشكس يطلع
انه اكثر حزن من حزنك اعليك
نيشاني التفت بس دك علي متوني
لو شفتك تهل ادموع علوجنات
انه بلا شعور ابجيلك دموعي
عركه اعلى العلم والعلم ماموجود
وامريكي العلم رفرف على ابلادي
نفس الصوتوا لو نصهم مصوتين
والعباس ترجع كَبه الهاادي
من كَد ماترف ينشاف بيك الماي
وتخجل من ضواك وتنطفي الشمعه
واظن عشرين واكثر حملت امك بيك
لان دكه جمالك مو شغل تسعه
مااحلم بعد وعيوني اسدها اعليك
غيرك مااريد ايدنس احلامي
مشرك مانت ماجان اكو اسلام
هسه انه اسلمت وبيك اعلن اسلامي
رئيس الدوله شاعر لو يصحله يصير
لأن شاهد بعينه وعاين الحاله
تمثال الرئيس انداس بالرجلين
والشاعر بقه وماطاح تمثاله
لا تلوم الكَلب من يزعل اعليك
لان روحي ويروحك اشتركن سوه
ومستحيل انساك يااغلى انسان
ولان اتنسفك انته ويه الهوى
اذا وياك حلكَك يحجي وجهين
على ياسر بعد يتأمل الراس
واذا كلمن عطش كَال انه الحسين
اذن كلمن يجيب الماي عباس